Хетарехь, XVI-чу бIешарахь схьаязйина а, оьрсийн ширачу произведенийн гуларехь хилла а долу «Дешан» куьйгайоза XVIII бIешеран 90-чу шерийн юьххьехь гоьваьллачу оьрсийн шираллаш гулъярхочо графа А. И. Мусин-Пушкина Ярославлехь эца а ийцира, цо иза Москвахь I800 шарахь А. Ф. Малинозскийций, Н. Н. Бантыш-Каменскийций цхьаьна зорбанехь ара а хийцира, керлачу оьрсийн матте а даьккхина. Наполеон тIелеттачу I8I2 шарахь «Дешан» хьалха арахецначу экземплярех дукхахъерш хIаллакьхилира. «Дош» гучудаьллачул тIаьхьа дукха хан ялале цуьнан куьйгайозанна тIера Екатерина II-нна копи яьккхина хилла куц дара. Цунна дуьххьара зорба I864 шарахь а туьйхира.